Wick (Wales)

'Wick (walisisk: Y Wig) er en liten landsby og et samfunn i Vale of Glamorgan i Wales, omtrent 2,4 km fra kysten. De nærmeste byene er Llantwit Major, Cowbridge og Bridgend. Samfunnet omfatter også den lille landsbyen Broughton. I henhold til folketellingen i 2021 har Wick en befolkning på 927 innbyggere.«Wick Community in Wales», City Population

 Fasiliteter 
Landsbyen har to puber (foruten de tilknyttet hoteller),«Wick Postal District», Pubs Galore«Pubs & Clubs around Wick», Camra.org.uk en landsbybutikk og en barneskole. 

Det finnes flere gang- og ridestier som forbinder Wick med det omkringliggende landskapet, og landsbyen er populær blant syklister. Turer fra Wick er blant annet til de lokale strendene, Traeth Bach og Traeth Mawr, via Cwm Nash-stien ved Monknash eller fra Dunraven Bay ved Southerndown. Klippene her er en del av Glamorgan Heritage Coast.«The Glamorgan Heritage Coast», Visit the Vale 

En av de eldste bygninger er en kirke fra middelalderen, St James Church, som ble bygget på 1100-tallet og senere tilknyttet klosteret Ewenny Priory.Ross, David: «Wick, St James Church», Britainexpress.com

Sportsklubber i landsbyen er Wick Rugby Union Club og Wick & District Cricket Club.

 «Beste landsby» 
Wick ble vinner av konkurransen Calor Village of the Year for Wales i 2008.«Official: Wick is South Wales’ winner», WalesOnline 26. november 2008, oppdatert 2013 Kriteriene er å være «et velbalansert, proaktivt og omsorgsfullt samfunn som har utnyttet lokale muligheter best mulig for å opprettholde og forbedre livskvaliteten for alle innbyggere».«Calor Village of the Year® - Wales»

 Referanser 

 Eksterne lenker 


Kategori:Landsbyer i Vale of Glamorgan